Ο Επαναστάτης του Αλκατράζ

Ο Επαναστάτης του Αλκατράζ (Πρωτότυπος τίτλος: Point Blank) είναι αστυνομικό δράμα (νεο-νουάρ) αμερικανικής παραγωγής του 1967 σε σκηνοθεσία είναι Τζον Μπούρμαν και σε σενάριο του Ρίτσαρντ Σταρκ βασισμένο στο μυθιστόρημα "Ο Κυνηγός" του Ντόναλντ Ε. Γουέστλεϊκ. Πρωταγωνιστούν οι Λι Μάρβιν, Άντζι Ντίκινσον, Τζον Βέρνον και ο Κίναν Γουίν.

Η ταινία χαρακτηρίστηκε το 2016 από την βιβλιοθήκη του Κογκρέσου ως πολιτιστικά, αισθητικά και ιστορικά σημαντική και επιλέχθηκε να ενταχθεί στο Εθνικό Μητρώο Κινηματογράφου των Η.Π.Α

Πλοκή 
Ο Γουόκερ προδίδεται από τον φίλο του Μαλ Ρις στην προσπάθεια του να κλέψει ένα μεγάλο ποσό από την αντίπαλη συμμορία κατά την διάρκεια μιας παράδοσης χρημάτων στις φυλακές του Αλκατράζ. Ο Μαλ πυροβολεί τον Γουόκερ και μαζί με τα λεφτά παίρνει και την γυναίκα του. Ο Γουόκερ όμως επιζεί και με την βοήθεια ενός μυστηριώδους άντρα, του Γιοστ  καταφέρνει να εντοπίσει τον Μαλ Ρις.

Διανομή ρόλων 
Λι Μάρβιν ως Γουόλκερ
Άντζι Ντίκινσον ως Κρις, αδελφή της Λυν
Τζον Βέρνον ως Μαλ Ρις, πρώην συνέταιρος του Γουόλκερ
Κίναν Γουίν ως Γιοστ/Φερφάξ
Καρόλ Ό Κονόρ ως Μπρούστερ
Μάικλ Στρονγκ ως Στέγκμαν 
Σάρον Άκερ ως Λυν Γουόλκερ
Λόυντ Μπόκνερ ως Φρέντερικ Κάρτερ

Υποδοχή

Κριτικές 
Ο κριτικός της Chicago Sun-Times Ρότζερ Ίμπερτ έδωσε στην ταινία τρία στα τέσσερα αστέρια και είπε, «όπως πάνε τα θρίλερ αγωνίας, το Point Blank είναι πολύ καλό

Οι New York Times βρήκαν μια "θεαματικά στυλιζαρισμένη και ζωντανά φωτογραφημένη ταινία που υπαινίσσεται κάποια από την περίπλοκη οργάνωση και την απαίσια ανθρωπιά του σύγχρονου υποκόσμου" και ότι ο σκηνοθέτης Μπόρμαν είχε "κάνει καταπληκτική δουλειά για να πάρει την εμφάνιση και τη μυρωδιά του Λος Αντζελες στην υφή της φωτογραφίας του...

Η ταινία στη ιστοσελίδα κριτικών Rotten Tomatoes, έχει βαθμολογία έγκρισης σε ποσοστό 94%, με βάση 34 κριτικές και μέση βαθμολογία 9/ 10.

Παραγωγή 
Ο σκηνοθέτης Μπόρμαν συναντήθηκε με  τον Μάρβιν ενώ βρισκόταν στα γυρίσματα  της ταινίας Και οι δώδεκα ήταν καθάρματα στο Λονδίνο, όπου και μίλησαν για ένα σενάριο βασισμένο στο βιβλίο The Hunter του Donald Westlake.  Και οι δύο μισούσαν το σενάριο, αλλά αγάπησαν τον κύριο χαρακτήρα του Γουόλκερ. 

Η ασυνήθιστη δομή της ταινίας οφειλόταν εν μέρει στο αρχικό σενάριο και τις μετέπειτα αλλαγές που έγιναν κατά τη διάρκεια των γυρισμάτων.

Το μυθιστόρημα του Γουέστλεικ διαδραματίζεται στη περιοχή του Σαν Φρανσίσκο, αλλά για τις ανάγκες του σεναρίου γίναν γυρίσματα σε όλη την Καλιφόρνια. Μερικές από τις τοποθεσίες είναι:
 Το νησί Αλκατράζ όπου ο Γουόλκερ ξυπνάει μέσα σε ένα κελί
 Η κατοικία στο 1338 Miller Drive, Λος Άντζελες ως το νέο σπίτι της Λυν Γουόλκερ
 Η μάντρα αυτοκίνητων του Μπιγκ Τζον στο At 8855 West Washington Boulevard, Culver City,
 Το συγκρότημα γραφείων στο 5670 Wilshire Boulevard, Λος Άντζελες, όπου είναι η έδρα της οργάνωσης με επικεφαλής τον Κάρτερ, αφεντικού του Μαλ Ρις
 Το ξενοδοχείο Huntley House 1111 2nd Street, Σάντα Μόνικα, όπου στο ρετιρέ του διάμενει ο Μαλ Ρις
 Η Εξοχική κατοικία στο 7655 Curson Terrace, Λος Άντζελες, ως η εξοχική κατοικία του Μπρούστερ
 Το παλιό φρούριο του Fort Point, Long Avenue & Marine Drive, Σαν Φρανσίσκο, ως ο τόπος ανταλλαγής χρημάτων μεταξύ του Μπρούστερ και του Φέρφαξ

Παραπομπές

Εξωτερικοί σύνδεσμοι 
 
  

Ταινίες του 1967
Αγγλόφωνες ταινίες
Αμερικανικές ταινίες
Αμερικανικές αστυνομικές θρίλερ ταινίες
Ταινίες που αφορούν την εκδίκηση
Ταινίες βασισμένες σε αμερικανικά μυθιστορήματα
Νεο-νουάρ ταινίες
Ταινίες παραγωγής Metro-Goldwyn-Mayer
Ταινίες σε σκηνοθεσία Τζον Μπούρμαν
Ταινίες τοποθετημένες στο Λος Άντζελες
Ταινίες τοποθετημένες στην Καλιφόρνια
Ταινίες που συσχετίζονται με το οργανωμένο έγκλημα στις Ηνωμένες Πολιτείες
Ταινίες Εθνικού Μητρώου Κινηματογράφου Ηνωμένων Πολιτειών Αμερικής